Şerîf Omerî

Şerîf Omerî an jî Sherif Omeri hunermendekî bi nav û deng e û xwedî bi cureyên stranên Reggîton, Hip hop, Pop, Dance û Metalica ye. Ew di 1987an de li Qamişlo, Rojavaya Kurdistanê, hate dinyayê.

Şerîf Omerî weke yekemîn rapvanê Rojavayê Kurdistanê tê qebûlkirin û stranên xwe bi zaravayê kurmancî distre. Ew bi rapên xwe yên balkêş mijarên rojane yên Rojavayê Kurdistanê tîne ziman, wek pêşketinên dawî yên şoreşa Sûriyê. Omerî yekem konsera xwe ya mezin di çarçoveya xwepêşandineke kurdan de pêk anî û gelek rastî ecibandinan hat. Meriv kare bibêje ku Omerî êdî bûye dengê ciwanên şoreşa rojavayê Kurdistanê, ji ber ku bi dengê xwe yê dilêş û gotinên xwe yên otantîk bandorekê bêhempa dide guhdarvanan û pirsgirêk, hêvî û daxwazên ciwanên rojavayî bi awayeke bêsansur tîne ziman.

 Jiyana wî 
Hunermendê Hîp Hopê Şerîf Omerî di sala 1987'an de li bajarê Qamişlo hatiye dinê û xwendina xwe li Zanîngeha Helebê di beşa civaknasiyê dewam kir.

Di sala 2004an de li Qamişlo dest bi hunerê kir. Tevlî pêşbirka muzîkê ya li Efrînê SuperStar bû û cihê yekê girt.

Tevahiya stranên wî bi şêweya rojhilatî ne. Di sala 2006'an de berhema xweyî pêshîn a bi navê Bavê Gemar derxist. Gotin û muzîka vê albûmê tev yên hunermend Şerîf Omerî ne û bi alîkariya hunermendê navdar Şiyar Agirî hatine amade kirin.

Di sala 2008'an de, Şerîf Omerî bû endamê Koma Qamişlo.

 Stîla wî 
Dengê Şerîf Omerî hinkî zirav be jî, mijarên gotinên wî giran û kûr in. Ji hêla xwendinê ve gelek jêhatî ye û lewra stranên xwe pir hişkî (lezgîn) dixwîne.

Hêjayî gotinê ye ku gelek klîbên wî yên weşandî li taxên bajarên Rojavayê Kurdistanê hatine kişandin.

 Albûm 
 2015 - Lêxin
 2014 - Hîphopa Kurdî

 Stran 
 2019 - Ciao Ciao Pella
 2020 - Mi Amor
 2018 - Bajo Bajo
 2017 - Hola Hola - Hîphopa Kurdî
 2016 - Negrî Bajarê Min
 2015 - Bankin - Lêxin
 2015 - Lêxin - Lêxin
 2014 - Nezanî - Hîphopa Kurdî
 2014 - Mirna Hêdî - Hîphopa Kurdî
 2014 - WaWa - Hîphopa Kurdî
 2014 - Rastî Taala - Hîphopa Kurdî
 2014 - Gelî Milet - Hîphopa Kurdî
 2014 - DJ - Hîphopa Kurdî
 2013 - Keçka Nezan
 2013 - Şerê Mala Apê Fewzî

 Çavkanî 

 Girêdanên derve 
Article in 'Ciyaye Kurmenc''
About the Artist 'SHERIF OMERI''
Youtube 'SHERIF OMERI channel''

Kategorî:Hip-hopa kurdî
Kategorî:Kesên ji Qamişloyê
Kategorî:Rapvanên kurd